Diari Oficial de la Generalitat Valenciana


Sumari del DOGV 9599, del 19-05-2023 (2023/5314)

RESOLUCIÓ de 15 de maig de 2023, de la consellera de Justícia, Interior i Administració Pública, per la qual es revisen i s'actualitzen les quanties dels mòduls i bases de compensació econòmica dels annexos II i III del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5314


Data del document
:   15-05-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * procediment judicial
    * assistència judicial
    * legislació
    * accés a la justícia
    * costes judicials

RESOLUCIÓ de 15 de maig de 2023, de la consellera de Justícia, Interior i Administració Pública, per la qual es revisen i s'actualitzen les quanties dels mòduls i bases de compensació econòmica dels annexos II i III del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta. [2023/5314]  
  
El Decret 175/2021, de 29 d'octubre, del Consell, d'aprovació del Reglament d'assistència jurídica gratuïta, estableix en els annexos II i III els mòduls i les bases de compensació econòmica per a professionals de l'advocacia i la procura en la gestió de l'assistència jurídica gratuïta a la Comunitat Valenciana, i s'estableixen les quanties aplicables en la tramitació dels expedients que realitzen els respectius col·legis professionals.  
En aquesta resolució es recullen les propostes formulades pel Consell Valencià de Col·legis d'Advocats i pel Consell Valencià de Col·legis de Procuradors, amb la finalitat d'actualitzar les quanties dels mòduls de compensació econòmica.  
Amb l'actualització de les quanties dels mòduls aprovades en el Reglament d'assistència jurídica gratuïta, es recupera el poder adquisitiu dels professionals de l'advocacia i la procura, afectats per l'elevada inflació. Amb aquest increment de quanties, la Comunitat Valenciana se situa al capdavant de les establides en la resta de les comunitats autònomes.  
La disposició final segona del Decret 175/2021, de 29 d'octubre, estableix que mitjançant resolució de la persona titular de la conselleria competent en matèria de justícia gratuïta es podrà procedir a la revisió i actualització de les quanties fixades en els annexos II, III, VIII i IX del Reglament.  
S'ha donat tràmit d'audiència al Consell Valencià de Col·legis d'Advocats i al Consell Valencià de Col·legis de Procuradors, a través de la representació que ostenten dels col·legis de l'advocacia i de la procura de la Comunitat Valenciana, afectats per aquesta resolució.  
  
Per això, en virtut de les atribucions establides en el article 28 de la Llei 5/1983, de 30 de desembre, del Consell, en la disposició final segona del Decret 175/2021, i en l'article 4 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, resolc:  
  
  
Primer. Modificació de l'annex II del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta  
La modificació de les quanties dels mòduls i bases de compensació econòmica per a professionals de l'advocacia establides en l'annex II del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta, mitjançant l'establiment de noves quanties que consten en l'annex I d'aquesta resolució.  
  
  
Segon. Modificació de l'annex III del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta  
La modificació de les quanties dels mòduls i bases de compensació econòmica per a professionals de la procura establides en l'annex III del Decret 175/2021, de 29 d'octubre, del Consell, d'aprovació del Reglament d'assistència jurídica gratuïta, mitjançant l'establiment de noves quanties que consten en l'annex II d'aquesta resolució.  
  
  
Tercer. Efectes  
Aquesta resolució tindrà efectes i s'aplicarà a les actuacions professionals realitzades des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es pot interposar un recurs contenciós administratiu en el termini de dos mesos, comptats des de l'endemà de la publicació en el Diari Oficial de la Generalitat Valenciana, davant el Tribunal Superior de Justícia de la Comunitat Valenciana, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant el mateix òrgan que ha dictat l'acte en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que es puga interposar qualsevol altre recurs dels previstos en la legislació vigent.  
  
València, 15 de maig de 2023.- La consellera de Justícia, Interior i Administració Pública: Gabriela Bravo Sanestanislao.